اس کے بعد اپنے صاحبزادہ سے وصیت کی کہ جب میں مرجاؤں تو پہلے معمولی پانی سے نہلا کر کپڑے سے خشک کرنا ، پھر تازہ اور صاف پانی سے نہلانا،تیسری مرتبہ کافور آمیز پانی سے غسل دینا اور کپڑے سے خشک کرنا ، کفناتے وقت ازار کس کر باندھنا کہ میں مخاصم ہوں گا ، جنازہ درمیانی چال سے لے چلنا ، لوگوں کو جنازہ کے پیچھے رکھنا کہ اس کے آگے ملائکہ چلتے ہیں اور پچھلا حصہ بنی آدم کے چلنے کے لیے ہے ، قبر میں رکھنے کے بعد مٹی آہستہ آہستہ ڈالنا ، پھر دعا میں مصروف ہو گئے کہ الہا تو نے حکم دیا ، میں نے عدول حکمی کی تو نے ممانعت کی میں نے نافرمانی کی میں بری نہیں ہوں کہ معذرت کروں طاقتور نہیں ہوں کہ غالب آجاؤں ہاں لا الہ الا اللہ لا الہ الا اللہ یہی کہتے کہتے جان ، جان آفریں کے سپرد کردی ، انا للہ وانا الییہ راجعون ۔
Entity: کافور — Type: /chemical_thing